**1.1 Naslovna stran**

|  |  |
| --- | --- |
| Številčna oznaka načrta in vrsta načrta:   | **1 – NAČRT ARHITEKTURE** |
| Investitor: | Mestna občina Nova GoricaTrg Edvarda Kardelja 15000 Nova Gorica |
| Objekt: | **DOM KRAJEVNE SKUPNOSTI** **OSEK - VITOVLJE** |
| Vrsta projektne dokumentacije:  | **PGD** (Projekt za pridobitev gradbenega dovoljenja) |
| Za gradnjo: | NOVA GRADNJA |
| Projektant: | MATERIA d.o.o. Trg Marka Plenčiča 115250 SolkanSimon Kerševan, prokurist |
| Odgovorni projektant | Domen Mozetič, univ. dipl. inž. arhZAPS 1489 A |
| Številka načrta | **109-A** |
| Odgovorni vodja projekta | Domen Mozetič, univ. dipl. inž. arhZAPS 1489 A |
| Številka projekta | **109** |
| Kraj in datum izdelave | Solkan, april 2017 |
| Številka izvoda | 1 2 3 4 5 6 A |

**1.2 Kazalo vsebine načrta arhitekture št. 109-A**

* 1. Naslovna stran
	2. Kazalo vsebine načrta
	3. Izjava odgovornega projektanta načrta
	4. Tehnično poročilo
	5. Risbe

**1.3 Izjava odgovornega projektanta načrta PGD**

|  |
| --- |
| Odgovorni projektant načrta arhitekture št. 109-ADomen Mozetič, univ. dipl. ing. arh.**I Z J A V L J A M,**1. da je načrt arhitekture skladen s prostorskim aktom,
2. da je načrt skladen z gradbenimi predpisi,
3. da je načrt skladen s projektnimi pogoji oziroma soglasji za priključitev,
4. da so bile pri izdelavi načrta upoštevane vse ustrezne bistvene zahteve in da je načrt izdelan tako, da bo gradnja, izvedena v skladu z njim, zanesljiva,
5. da so v načrtu upoštevane zahteve elaboratov.
 |
| 109-A (št. načrta)Solkan, april 2017(kraj in datum izdelave) |  | Domen Mozetič, univ. dipl. ing. arh. (ime in priimek)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(osebni žig, podpis) |

**1.4 Tehnično poročilo**

**1.4.1 UVOD**

Vaški dom Krajevne skupnosti Osek – Vitovlje je zasnovan kot družbeno središče podeželske skupnosti. Namenjen je delovanju krajevne skupnosti, društev in raznih skupin. Zasnovan je kot kulturno središče, ki omogoča izvedbo različnih prireditev in zagotavlja prostorske pogoje za nadaljnji razvoj galerijske dejavnosti, ki ima v kraju že več kot desetletno kontinuirano tradicijo z delovanjem galerije Učilna.

**1.4.2 LOKACIJA**

Objekt je predvidena na parcele št. 1544/3, k. o. 2312 Osek, ki je v lasti investitorja, Mestne občine Nova Gorica.

Zemljišče se nahaja severno od historičnega jedra vasi Osek, na meji med območjem s starejšo pozidavo na jugu in novejšo pozidavo na vzhodu in severu. Oblika zemljišča je geometrijsko nepravilna, s krajšo stranico se prostor odpira proti lokalni cesti na jugozahodu.

Glede na občinski prostorski načrt se zemljišče nahaja v EUP (enota urejanja prostora) OS-01/03 in OS-01/04. Po osnovni namenski rabi zemljišče za gradnjo sodi v območje stavbnih zemljišč. Po podrobni namenski rabi pa v območja osrednjih centralnih dejavnosti (CU) in območja površin za oddih, rekreacijo in šport (ZS).

**1.4.3 PROGRAM**

V objektu je predvidena večnamenska dvorana za različne prireditve in dogodke, večnamenska sejna soba za delo krajevne skupnosti, društev in drugih skupin (skupina starejših za samopomoč, delavnice za otroke, itd.) ter vsi spremljevalni prostori: sanitarije, čajna kuhinja, skladišče opreme.

Na zemljišču objekta je predvidena ureditev parkirišča za potrebe objekta, kot tudi potrebam obiskovalcev in stanovalcev v historičnem vaškem jedru Oseka.

Severno od objekta je predvidena ureditev športnih površin: igrišča za igre z žogo in balinišča. Športne površine se bo urejalo fazno in niso predmet gradbenega dovoljenja.

**1.4.4 ZASNOVA OBJEKTA**

Objekt je lociran na jugovzhodni del parcele in s postavitvijo izrablja nepravilno obliko zemljišča tako, da za sam objekt izkoristi trikotni vogal na jugovzhodu parcele. Na preostalem delu parcele tako ostaja dovolj prostor za racionalno umestitev parkirišča in igrišča.

Objekt je zasnovan v dveh volumnih od katerih je višji (dvorana) z daljšo stranico orientiran proti cesti, drugi, nižji volumen pa je postavljen vzporedno z vzhodno parcelno mejo. Vhod v objekt je med obema volumnoma s čimer se optimizira površine notranjih komunikacij. Delitev objekta na dva volumna izhaja iz funkcionalnih potreb posameznih prostorov: na eni strani dvorane, ki potrebuje višjo etažno višino, na drugi strani pa vseh ostalih prostorov s standardno etažno višino.

Po arhitekturni zasnovi se objekt naslanja na prepoznavno tipologijo podeželske stanovanjske pozidave. Zanjo so značilni podolgovati pravokotni objekti, kriti z dvokapno streho, ki skupaj z gospodarskimi objekti tvorijo zunanje dvorišče, ki je obenem predprostor hiše. Na podoben način je razvit tudi objekt vaškega doma, z izpostavljenim volumnom dvorane in spremljajočimi prostori, ki tvorijo predprostor hiše – dvorišče oz. borjač.

Arhitekturna podoba vaškega doma želi biti na ta način bližje ambientu domačije kot pa upravne stavbe. Objekt z velikostjo volumna dvorane in usmerjenostjo slemena sledi okoliški, večinoma novejši pozidavi. Delitev na dva volumna obenem pomaga ustvarjati prijeten zunanji prostor, ki bo na tej, vetrovno dokaj izpostavljeni lokaciji, nudil kar se da veliko zavetje za uporabnike. Zunanji in notranji prostor sta tako integralni del celote.

**1.4.5 ZASNOVA ZUNANJE UREDITVE**

Zunanja ureditev obsega: zunanjo ureditev pred vhodom v objekt, dostopno poti za pešce, parkirišče in športne površine, ki se bodo urejale fazno in niso predme projekta za pridobitev gradbenega dovoljenja.

Vhod v objekt je zasnovan kot pohodna ploščad, ki je umeščena med oba kraka objekta. Pravokotno na glavni objekt in cesto poteka dostopa pot za pešce. Obe površini bosta predvidoma izvedeni s pranim betonskim tlakom.

Parkirišče je locirano ob severozahodni rob zemljišča in ima predvideno kapaciteto 22 parkirnih mest, od tega je 1 parkirno mesto rezervirano za invalide. Locirano je pravokotno na glavno cesto s katere je izveden neposredni cestni priključek. Celotno parkirišče je nagnjeno proti cesti. Meteorne vode se stekajo v linijsko rešetko s povoznim, litoželeznim pokrovom na cestnem priključku.

Za objektom je predvidena izgradnja košarkarskega igrišča in balinišča, ki ni predmet gradbenega dovoljenja.

**1.4.6 DIMENZIJE IN POVRŠINE OBJEKTA**

|  |  |
| --- | --- |
| zazidana površina | 303,07 m2 |
| bruto tlorisna površina | A) zaprti prostori: 274,58 m2B) pokriti odprti prostori: 28,49 m2 |
| neto tlorisna površina | A) zaprti prostori: 230,11 m2B) pokriti odprti prostori: 28,50 m2 |
| bruto prostornina | A) zaprti prostori: 1.208,71 m3B) pokriti odprti prostori: 95,21 m3 |
| neto prostornina | A) zaprti prostori: 838,91 m3B) pokriti odprti prostori: 74,67 m*3* |
| število etaž | 1 |
| tlorisna velikost stavbe na stiku z zemljiščem | 274,58 m2 |
| tlorisna velikost projekcije najbolj izpostavljenih delov objekta na zemljišče | 303,07 m2 |
| absolutna višinska kota | 0,00 = 138,80 nmv |
| relativne višinske kote etaž | / |
| najvišja višina objekta | 145,25 nmv |
| število stanovanjskih enot | 0 |
| število ležišč | 0 |
| število parkirnih mest | 22 |

**1.4.7 POVRŠINE PROSTOROV, NAMEMBNOST IN OBDELAVE TLAKA**

**Tabela površin prostorov po SIST ISO 9836**

|  |  |  |  |
| --- | --- | --- | --- |
| ŠIFRA | PROSTOR | TLAK | NETO POVRŠINA (m2) |
| 1.1 | vhodni prostor | teraco | 35,45 |
| 1.2 | večnamenska sejna soba | guma | 26,00 |
| 1.3 | čajna kuhinja | keramika | 10,25 |
| 1.4 | skladišče opreme | keramika | 12,18 |
| 1.5 | wc - moški | keramika | 4,41 |
| 1.6 | wc - invalidi | keramika | 4,52 |
| 1.7 | wc - ženske | keramika | 4,99 |
| 1.8 | pisarna | guma | 10,74 |
| 1.9 | priročno skladišče | guma | 6,82 |
| 2.1 | dvorana | guma | 114,75 |
|  | ZAPRTI PROSTORI SKUPAJ | **230,11** |
| 3.1 | nadstrešek | prani beton | 24,84 |
| 3.2 | nadstrešek | prani beton | 3,66 |
|  | POKRITI ODPRTI PROSTORI | **28,50** |

Površine večnamenske dvorane so klasificirane v razred 12610 »Stavbe za kulturo in razvedrilo« in merijo 114,75 m2, kar predstavlja 44,4% neto površin objekta. Preostali prostori, ki služijo delovanju krajevne skupnosti so klasificirani v razred 12201 »Stavbe javne uprave« in skupaj z površino nadstreškov merijo 143,86 m2 (115,36 m2  +28,50 m2 ), kar predstavlja 55,6% površin objekta.

**Tabela površin zunanje ureditve (brez športnih površin)**

|  |  |  |  |
| --- | --- | --- | --- |
| ŠIFRA | TIP POVRŠINE | TLAK | POVRŠINA (m2) |
| 4.1 | parkirišče | asfalt | 455,49 |
| 4.2 | dovozna pot | asfalt | 94,04 |
| 4.3 | ploščad pred objektom | prani beton | 211,99 |
| 4.4 | dostopna peš pot | prani beton | 119,30 |
| 4.5 | rampa | prani beton | 12,50 |
| 4.6 | rampa | prani beton | 18,81 |
| 4.7 | igrala | peščena površina | 108,66 |
| 4.8 | zelenica 1 | zelenica | 28,27 |
| 4.9 | zelenica 2 | zelenica | 86,13 |
| 4.10 | zelenica 3 | zelenica | 133,00 |
| 4.11 | zelenica 4 | zelenica | 23,25 |
| 4.12 | zelenica 5 | zelenica | 78,62 |
| 4.13 | zelenica 6 | zelenica | 42,19 |
|  | **asfaltne površine - skupaj** | **549,53** |
|  | **prani beton - skupaj** | **362,60** |
|  | **peščene površine - skupaj** | **108,66** |
|  | **zelenice - skupaj** | **391,46** |
|  | **SKUPAJ ZUNANJA UREDITEV** | **1412,25** |

**1.4.8 TEHNIČNE ZNAČILNOSTI OBJEKTA**

**Konstrukcija**

Objekt je izveden v zidani konstrukciji z armirano-betonskimi vertikalnimi in horizontalnimi vezmi. Temelji pod celotnim objektom so izvedeni kot armirano-betonski pasovni temelji. Streha nad dvorano je izvedena kot armirano-betonska plošča z toplotno izolacijo na zgornji strani. Ravna streha nad južnim delom objekta je izvedena kot armirano-betonska plošča nad katero sta izvedeni toplotna in hidro izolacija.

**Fasada**

Objekt ima kontaktno fasado s toplotno izolacijo iz kamene volne 12cm ter zaključnim tankoslojnim ometom. Fasada dvorane, kot osrednji volumen, je izvedena iz gladkega zaključnega sloja v beli barvi. Fasada nižjega volumna z ravno streho pa je izvedena z bolj grobim zaključnim slojem v peščeni barvi. Zunanje okenske police so iz alu pločevine.

**Streha**

Streha osrednjega stavbnega volumna je dvokapna, z naklonom 22° ter krita z opečnato kritino (korci). Kritina je s kovinskimi kljukicami pritrjena v podkonstrukcijo. Stranski odkapi so minimalni ter zaključeni z barvno pločevino. Meterone vode s strehe se odvajajo v žleb.

Streha na južnem delu objekta je ravna z 2% naklonom, ter zaključena s prodcem. Na robovih se streha zaključuje z atiko v kateri so tudi varnostni prelivi. Meteorne vode s strehe se odvajajo točkovno s podtlačnim sistemom (npr. Pluvia).

**Stavbno pohištvo**

Zunanje stavbno pohištvo bo deloma iz aluminijastih profilov s prekinjenim toplotnim členom iz zasteklitvijo z dvojnim izolacijskim steklom, deloma pa iz PVC profilov. Večje zasteklitve bodo izvedene z aluminijastimi profili, manjše odprtine pa s PVC profili. Vsa okna in vrata bodo upoštevala potrebne zahteve po toplotni izolaciji, zvočni in požarni odpornosti.

Večje zasteklitve na vhodu v avlo, pri sejni sobi in na zahodni fasadi dvorane, ki segajo do tal, morajo imeti kaljeno varnostno steklo. Okna imajo možnost odpiranja, s katero se zagotavlja možnost odvoda dima.

Glavna vhodna vrata na vhodu v avlo so dvokrilna. Zasteklitve v sejni sobi in dvorani imajo fiksno zasteklitev ter enokrilna vrata z možnostjo odpiranja. Pri dvorani je s tem zagotovljen izhod v primeru evakuacije.

Vsa okna, razen oken, ki gledajo proti severu, imajo predvideno zaščito pred soncem z zunanjimi ALU žaluzijami, krmiljenimi z elektro motorjem.

Zunanja vrata na vhodu v skladišče so iz PVC profilov ter nadsvetlobo.

Notranja vrata so furnirana ali barvana, podboji so leseni. Vrata na vhodu v dvorano so dvokrilna, vrata v ostale prostore so enokrilna.

**Notranje obdelave prostorov**

Stene notranjih prostorov so ometane in zaključenem s finim ometom in pleskane z belo pralno barvo. V sanitarnih prostorih so stene po celotni višini obložene s stensko keramiko.

Kjer je zaradi instalacijskih razvodov potrebno so stene zaključene z mavčno-kartonskimi ploščami na sistemski pod-konstrukciji. V sanitarnih prostorih se uporabi vodo odbojne mavčno kartonske plošče.

Strop v prostorih nižjega dela objekta je zaključen kot brušena, kitana in barvana armirano betonska plošča. V prostorih, kjer je predviden razvod strojnih instalacij pod stropom se izvede spuščen strop v minimalni višini, tako da svetla višina prostora ni manjša kot 250 cm. Spuščen strop se izvede z mavčno kartonskimi ploščami. V vsakem prostoru s spuščenim stropom se izvede vsaj eno revizijsko odprtino. Strop v dvorani se izvede z akustično oblogo na podkonstrukciji, ki je vijačena v stropno konstrukcijo.

Tlak v vhodni avli se finalni tlak zaključi z brušenim teraco, ki ima enako ali podobno strukturo kot prazni beton na zunanjih površinah. V dvorani, sejni sobi in pisarni je finalni tlak iz gume, v ostalih prostorih se kot finalni tlak položi talna keramika z ustrezno protizdrsnostjo glede na namen uporabe.

**Razsvetljava**

Razsvetljava notranjih prostorov je predvidena s svetili z FC sijalkami ter svetili z LED sijalkami.

Razsvetljava dvorane je prilagodljiva in omogoča uporabo prostora za različne namene. Z tračnimi reflektorji je zagotovljena raszvetljava ob prireditvah in razstavah. S spuščenimi stropnimi svetili pa splošna razsvetljava.

**Upoštevanje zahtev glede gradnja brez arhitekturnih ovir**

Objekt in zunanja ureditev sta prilagojen zahteva za gradnjo brez arhitekturnih ovir. Na parkirišču je zagotovljeno eno parkirno mesto za gibalno ovirane osebe. Dostop iz parkirišča do ploščadi pred objektom je mogoč preko klančine. Pragovi na vhodih v objekt so minimalni (2 cm). V sanitarijah je ena od kabin prilagojena za uporabo funkcionalno oviranim osebam.

**1.4.6 TEHNIČNE ZNAČILNOSTI ZUNANJE UREDITVE**

**Dostop do objekta in cestni priključek**

Dostop do objekta je omogočen iz jugozahodne strani, kjer poteka glavna lokalna cesta, ki vodi v starejši del vasi Osek. Javna cesta je kategorizirana kot javna pot JP787161 in poteka po parceli št. 5304/2 k. o. Osek. Iz javne ceste je mogoč direkten dostop do zemljišča za gradnjo. S strani javne ceste je predvidena izgradnja cestne priključka, ki omogoča dostop motornih vozil na parkirišče ter izgradnja tlakovane površine za pešce, ki ploščad pred objektom neposredno povezuje z javno potjo.

Med javno površino in parkiriščem je razdalja 13,09 m s čimer je dosežena zahteva prostorskega akta, ki zahteva najmanj 5,0 m razdalje (44. člen, 10. odstavek).

Površine za pešce so izveden s pranim betonom oziroma betonskimi prefabrikati (tlakovci). Povozne površine so asfaltirane. Površine otroškega igrišča ob objektu so peščene. Ploščad pred objektom ter glavna dostopna pot za pešce in kolesarje je iz pranega betona. Ostale površine so zaključene z zelenico.

**Zelene površine**

Glede na celotno površino parcele in namembnost je potrebno skladno z zahtevami prostorskega akta v zunanji ureditvi objektov predvideti zasaditev dreves in sicer 20 funkcionalnih dreves na hektar (1 drevo na 500 m2). Pri parkirnih mest z 10 in več parkirnimi mesti pa je v prostorskem aktu zahtevana ozelenitev z 1 funkcionalnim drevesom na 5 parkirnih mest.

V obravnavanem primeru je potrebno zasaditev dreves zagotavljati iz naslova parkirišča, kar glede na število parkirnih mest pomeni zasaditev 4 dreves. Iz naslova zunanje ureditve objekta, brez površin za parkirišče, ostaja 2242,61 m2 površin, kar glede na predpisano gostoto pomeni 4,48 dreves oziroma matematično zaokroženo 4 drevesa.

Skupno je potrebno zagotoviti zasaditev 8 funkcionalnih dreves. V sklopu zunanje ureditve je predvidena zasaditev 8 večjih dreves in 3 manjša drevesa s čimer je zahteva prostorskega akta izpolnjena.

**Parkirna mesta**

Dimenzioniranje števila parkirnih mest izhaja iz zahtev prostorskega akta, ki število parkirnih mest določa glede na namembnost objekta. Polovica površin v objektu je klasificirana kot stavba javne uprave (12201), druga polovica pa kot stavba za kulturo in razvedrilo (12610). Pri stavbah javne uprave je v prostorskem aktu zahtevano 1 parkirno mesto na 30 m2 uporabnih površin, kar v primeru dotičnega objekta pomeni 4 parkirna mesta. Pri stavbah za kulturo in razvedrilo je zahtevano 1 parkirno mesto na 5 sedežev. V dvorani je lahko 80 sedišč, kar pomeni 16 parkirnih mest. Skupno število potrebnih parkirnih mest je tako 20.

Prostorski akt zahteva tudi ureditev pokritih parkirnih mest za enosledna vozila (kolesa) in sicer 20%, kar v tem primeru pomeni 4 parkirni mesti, ki sta zagotovljeni pod nadstreškom vhoda.

Za gibalno ovirane osebe je potrebno zagotoviti vsaj 5% parkirnih mest, kar v tem primeru predstavlja 1 parkirno mesto. V sklopu zunanje ureditve objekta je zagotovljenih 21 parkirnih mest in 1 parkirno mesto za invalide s čimer so zahteve prostorskega akta izpolnjene.

**1.4.6 SESTAVE VERTIKALNIH IN HORIZONTALNIH KONSTRUKCIJ**

Z1 - zunanji nosilni zid 44 cm

1. NOTRANJI OMET 2,0 cm

2. TERMOBLOK 29,0 cm

3. TOPLOTNA IZOLACIJA (kamena volna) 12,0 cm

4. ZAKLJUČNI SLOJ FASADE 0,08 cm

(armirni sloj, osnovni premaz, zaključni fasadni sloj)

Z1c - spodnji del zunanjega nosilnega zidu 44 cm

1. NOTRANJI OMET 2,0 cm

2. TERMOBLOK 29,0 cm

3. HIDROIZOLACIJA 0,5 cm

4. TOPLOTNA IZOLACIJA (XPS) 12,0 cm

5. ZAKLJUČNI SLOJ FASADE (kulir) 0,08 cm

(armirni sloj, osnovni premaz, zaključni fasadni sloj)

Z1v - vkopani del zunanjega nosilnega zidu 44 cm

1. NOTRANJI OMET 2,0 cm

2. TERMOBLOK 29,0 cm

3. HIDROIZOLACIJA 0,5 cm

4. TOPLOTNA IZOLACIJA (XPS) 12,0 cm

5. ZAŠČITA TOPLOTNE IZOLACIJE 0,08 cm

(čepasta folija)

6. DRENAŽNO NASUTJE

Z2 - notranji nosilni zid 33 cm

1. NOTRANJI OMET 2,0 cm

2. TERMOBLOK 29,0 cm

3. NOTRANJI OMET 2,0 cm

Z3 - notranji nosilni zid 23 cm

1. NOTRANJI OMET 2,0 cm

2. MODULARNI BLOK 19,0 cm

3. NOTRANJI OMET 2,0 cm

Z4 - notranji predelni zid 15 cm

1. NOTRANJI OMET 2,0 cm

2. MODULARNI BLOK 11,5 cm

3. NOTRANJI OMET 2,0 cm

Z5 - notranji predelni zid z instalacijami 28 cm

1. NOTRANJI OMET 2,0 cm

2. MODULARNI BLOK 11,5 cm

3. PODKONSTRUKCIJA (5 cm) IN

 PROSTOR ZA INSTALACIJE 12,0 cm

4. VODOODBOJNA GIPS-KARTON PLOŠČA 2,5 cm

S1 - streha 62 cm

1. STREŠNA KRITINA (KORCI) 10,0 cm

2. LETVE IN KONTRALETVE 8,0 cm

3. SEKUNDARNA KRITINA

(paropropustna vodo odbojna folija)

4. OSB PLOŠČE 2,0 cm

5. TOPLOTNA IZOLACIJA (kamena volna 8+10)

MED REMELNI 10x80 in 80x80 18,0 cm

6. AB PLOŠČA 18,0 cm

7. LETVE IN KAMENA VONA 4,0 cm

8. FINALNA OBLOGA STROPA (drvolit akustik) 2,0 cm

S2 - ravna streha 47 cm

1. PRAN PRODEC 16-32 8,0 cm

2. LOČILNI SLOJ (PES filc)

3. TOPLOTNA IZOLACIJA (XPS) 5,0 cm

4. HIDROIZOLACIJA (npr. SARNAFIL) 0,5 cm

5. TOPLOTNA IZOLACIJA (EPS) 15,0 cm

5. PARNA ZAPORA (npr. SARNAVAP) 0,5 cm

6. NAKLONSKI BETON (3-25 cm)

7. AB PLOŠČA 18,0 cm

S2k - konzolni del ravne strehe 47 cm

1. PRAN PRODEC 16-32 8,0 cm

2. LOČILNI SLOJ (PES filc)

3. TOPLOTNA IZOLACIJA (XPS) 5,0 cm

4. HIDROIZOLACIJA (npr. SARNAFIL) 0,5 cm

5. TOPLOTNA IZOLACIJA (EPS) 15,0 cm

6. PARNA ZAPORA (npr. SARNAVAP) 0,5 cm

7. NAKLONSKI BETON (3-8 cm)

8. AB PLOŠČA 18,0 cm

9. TOPLOTNA IZOLACIJA (kamen volna) 10,0 cm

10. ZAKLJUČNI SLOJ 0,08 cm

(armirni sloj, osnovni premaz, zaključni fasadni sloj)

T1 – tlak

1. GUMA 0,5 cm

2. LEPILO 0,5 cm

2. CEMENTNI ESTRIH 8,0 cm

3. PVC FOLIJA

4. TOPLOTNA IZOLACIJA (ekstrudiran polistiren) 8,0 cm

5. HIDROIZOLACIJA 0,5 cm

6. PODLOŽNI BETON 10,0 cm

7. UTRJENO NASUTJE 30,0 cm

T2 - keramika

1. KERAMIKA 1,0 cm

2. LEPILO 0,5 cm

3. CEMENTNI ESTRIH 8,0 cm

4. PVC FOLIJA

5. TOPLOTNA IZOLACIJA (ekstrudiran polistiren) 8,0 cm

6. HIDROIZOLACIJA 0,5 cm

7. PODLOŽNI BETON 10,0 cm

8. UTRJENO NASUTJE 30,0 cm

T3 - teraco

1. TERACO 3,0 cm

2. CEMENTNI ESTRIH 6,0 cm

3. PVC FOLIJA

4. TOPLOTNA IZOLACIJA (ekstrudiran polistiren) 8,0 cm

5. HIDROIZOLACIJA 0,5 cm

6. PODLOŽNI BETON 10,0 cm

7. UTRJENO NASUTJE 30,0 cm

**1.4.7 PRIKLJUČKI NA GOSPODARSKO JAVNO INFRASTRUKTURO**

**Fekalna kanalizacija**

Fekalna kanalizacija iz sanitarnih prostorov in čajne kuhinje se preko zbirnega cevovoda odvede do male komunalne čistilne naprave (MKČN), ki je predvidena na zahodnem robu parcele, ob uvozu in je locirana tako, da bo po bodoči izgradnji omrežja fekalne kanalizacije v kraju možno enostavno izvesti priklop. Odpadne vode iz MKČN se preko filtrirne naprave odvaja v nekategoriziran potok. Po izgradnji kanalizacijskega omrežja v kraju se odvod fekalnih odplak iz objekta priklopi na omrežje.

**Meteorna kanalizacija**

Odvod padavinskih vod iz strešin objekta ter odvodnjavanje tlakovanih površin zunanje ureditve se preko zbirnega cevovoda meteorne kanalizacije odvede do ponikovalnice jugozahodno od objekta.

**Vodovod**

Na parceli objekta poteka vodovod AC150, ki se ga bo v sklopu izgradnje objekta deloma prestavilo. Obstoječi cevovod se v dolžini 23m ukinja in nadomešča z novim, ki poteka južneje v dolžini 29 m. Ob tem se bo na novem delu cevovoda izvedlo nov vodomerni jašek za priklop objekta.

**Električno omrežje**

Na parceli objekta poteka prosto zračni električni kabel, ki se ga v dolžini 66,5 m ukinja in prestavi v vkopan podzemni vod v dolžini 91m. Ob tem se izvede novo priklopno mesto za objekt. Priklop objekta poteka od novega kabelskega jaška pri drogu do objekta, kjer je predvidena PMO omarica.

**Ogrevanje**

Ogrevanje objekta se zagotavlja z split/multi sistemom s toplotno črpalko. Predvidena sta dva ločena sistema: eden za dvorano, drugi za ostale prostore v objektu. Skupno bodo na zunanji strani (ravna streha) nameščene 4 zunanje enote. Notranje enote bodo nameščene pod stropom vsakega prostora: v dvorani dve enoti, v ostalih prostorih (pisarna, avla, sejna soba) po ena enota.

**Telefon**

Podzemno telefonsko omrežje poteka po skrajnem zahodnem robu parcele ob obstoječi cesti. Tam je predvidena izgradnja novega TK jaška, od koder poteka priklop do ITO omarice na objektu.

**Odvoz smeti**

Zaradi obratovanja objekta ne bodo nastajali nevarni odpadki. Komunalne odpadke, se bo odlagalo na obstoječe zbirno mesto ob jugozahodnem robu parcele.

**1.5 Risbe**

|  |  |  |
| --- | --- | --- |
| 1.1 | Situacija | M 1:500 |
| 2.1 | Tloris temeljev | M 1:100 |
| 2.2 | Tloris  | M 1:100 |
| 2.3 | Tloris strehe | M 1:100 |
| 3.1 | Prerezi – višji del objekta | M 1:100 |
| 3.2 | Prerezi – nižji del objekta | M 1:100 |
| 4.1 | Fasade – višji del objekta | M 1:100 |
| 4.2 | Fasade – nižji del objekta | M 1:100 |